Video: Hannes Barnard gesels oor ‘Roet’Rufus en Xandr #disingewikkeld. Die nasleep van ŉ apokaliptiese wolk. ŉ Rooi Mazda Midge en Flip die hond. ŉ Alternatiewe roete. ŉ Sexy Duitser. ŉ Geniale wetenskaplike. ŉ 90’s mix tape. En chaos. Baie chaos. Roet, geskryf deur Hannes Barnard, volg op Wolk wat in 2020 verskyn het. Die tienertemas wat in die roman behandel word, is eie aan die teikengroep. Barnard is die jongste van drie broers en die seun van ŉ dominee. Tussen 2002 en 2012 het hy in Engeland gewoon, waar hy meestal as projekbestuurder vir ŉ konstruksiemaatskappy gewerk het. Daarna het hy vir twee jaar in die Seychelle gewerk. Barnard het in 2017 teruggekeer na Suid-Afrika waar hy nou heeltyds op sy skryfwerk fokus. Barnard se debuutroman, Halley se komeet, het in 2019 by Lapa Uitgewers verskyn. Roet het pas by Lapa Uitgewers verskyn, en dit kos R220 (prys onderworpe aan verandering). Klik hier om die boek aanlyn te koop. Gielie Hoffmann het met Hannes Barnard oor sy jeugroman gesels. Luister hier na die volledige gesprek wat deur Graffiti Boeke aangebied is: Graffiti Boeke se aanlyn kuiers en boekbekendstellings word weekliks op Facebook aangebied.